28.3.2002 De Europæiske Fællesskabers Tidende L 84/69 KOMMISSIONENS BESLUTNING af 27. marts 2002 om suspension af markedsføring og import af gelévarer, der indeholder levnedsmiddeltilsætnings- stoffet E 425 konjac (meddelt under nummer K(2002) 1283) (EØS-relevant tekst) (2002/247/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning af 28. januar 2002 (EF) nr. 178/2002 om generelle principper og krav i fødevarelovgivningen, om oprettelse af Den Europæ- iske Fødevaresikkerhedsautoritet og om procedurer vedrørende fødevaresikkerhed (1), særlig artikel 53, stk. 1, og ud fra følgende betragtninger: (1) I henhold til artikel 53, stk. 1, i forordning (EF) nr. 178/2002 kan Kommissionen suspendere markedsfø- ringen eller brugen af en fødevare, som formodes at udgøre en alvorlig risiko for menneskers sundhed, hvis denne risiko ikke kan styres på tilfredsstillende vis ved hjælp af de foranstaltninger, der træffes af de berørte medlemsstater. I henhold til bilag IV til Europa-Parlamentets og Rådets direktiv 95/2/EF om andre tilsætningsstoffer til levneds- midler end farvestoffer og sødestoffer (?) er det på visse betingelser tilladt at anvende tilsætningsstoffet E 425 konjac i levnedsmidler. En række medlemsstater og tredjelande har truffet foran- staltninger til midlertidigt at forbyde markedsføring af minibægre med gelé, der indeholder E 425 konjac, fordi de har forårsaget, at adskillige børn i tredjelande er døde ved kvælning. Kommissionen er blevet underrettet om disse foranstaltninger. Visse producenter af minibægre med gelé erkender, at der er en risiko for menneskers sundhed, ved at anbringe en advarsel på emballagen og dermed gøre børn og ældre opmærksomme på risikoen. Kommissionen har sammen med Den Stående Komité for Fødevarekæden og Dyresundhed behandlet oplysnin- gerne fra medlemsstaterne. På grundlag af oplysningerne fra de medlemsstater, der har indført nationale foranstaltninger, kan det konklu- deres, at minibægre med gelé, der indeholder E 425 konjac, kan udgøre en livsfare. Minibægre med gelé kan !) EFT L 31 af 1.2.2002, s. 1. ?) EFT L 61 af 18.3.1995, s. 1. (11) som følge af såvel deres form og størrelse som konjacs kemiske og fysiske egenskaber udgøre en alvorlig risiko for menneskers sundhed. I det foreliggende tilfælde er advarsel via mærkning ikke tilstrækkeligt til at beskytte menneskers, navnlig børns, sundhed. Da de foranstaltninger, visse medlemsstater har truffet, er forskelligartede, og da andre medlemsstater ikke har truffet nogen foranstaltninger, er det nødvendigt med foranstaltninger på fællesskabsplan for at sikre en rimelig beskyttelse af menneskers sundhed. For at beskytte menneskers sundhed er det nødvendigt at suspendere markedsføringen af minibægre med gelé, der indeholder konjac, brugen af konjac i minibægre med gelé og import af minibægre med gelé, der inde- holder konjac. Suspensionen bør desuden omfatte alle andre gelévarer, der indeholder konjac, samt brug af konjac i sådanne varer, da de kunne udgøre samme risiko som minibægre med gelé. Kommissionen vil over for Europa-Parlamentet og Rådet fremsætte forslag om ændring af direktiv 95/2/EF om andre tilsætningsstoffer til levnedsmidler end farvestoffer og sødestoffer, så tilladelsen til at anvende E 425 konjac ændres i overensstemmelse med denne beslutning. Kommissionen vil se nærmere på, om der er behov for at træffe yderligere foranstaltninger for at imødegå den kvælningsrisiko, der evt. findes som følge af den almin- delige brug af geleringsmidler i gelévarer, og den vil om fornødent fremsætte relevante forslag. De i denne beslutning fastsatte foranstaltninger er i over- ensstemmelse med udtalelse fra Den Stående Komité for Fødevarekæden og Dyresundhed — VEDTAGET FØLGENDE BESLUTNING: 1. Artikel 1 Markedsføringen af gelévarer, herunder minibægre med gelé, der indeholder E 425: Konjac: i) Konjacgummi ii) Konjac- glucomannan, suspenderes.